**Pupu Lihavisto**, oikealta nimeltään **Samuli Kerola** o.s. **Miettunen** (s. 1959 Oulu) on suomalainen muusikko, kosketinsoittaja ja säveltäjä, joka tekee myös kuvataidetta ja kirjoittaa runoja. Hänen taiteilijanimensä syntyi Aku Ankka -sarjakuvia tehneen Carl Barksin *Yleisurheilukilpailut*-sarjasta, jossa esiintyi "todellinen muskelimies, Ankkalinnan ylpeys Pupu Lihavisto".

Muusikon ura
------------

Nuorena Lihavisto piirsi, maalasi ja soitti pianoa. Hän aloitti muusikon uransa vuonna 1977 urkujen soittajana koulukaverinsa Kauko Röyhkän lukioikäisenä perustamassa amerikkalaisesta undergroundista ja garagesta inspiraationsa saaneessa Untillo-yhtyeessä, jonka kappaleet "Ihmisen paras ystävä" ja "Dora" päätyivät pari vuotta myöhemmin Röyhkän debyytti-LP:lle *Steppaillen*.Lihavisto alkoi säveltää kappaleita Röyhkän innoittamana ja hän soitti sähköurkuja myös Kauko Röyhkän vuonna 1990 ilmestyneellä *Kaksi koiraa* -albumilla.

Lihavisto perusti vuonna 1980 yhdessä Kauko Röyhkän ja Maritta Kuulan kanssa 500 kg lihaa -yhtyeen, joka perustettiin alun perin huumorimielessä ja sen oli tarkoitus oli tehdä musiikkia Lihaviston ja RukiVehrin taidenäyttelyyn. Hän soitti yhtyeessä aluksi pianoa ja myöhemmin kosketinsoittimia ja sävelsi kappaleita yhdessä Kauko Röyhkän kanssa.Lihavisto sävelsi kappaleita 500 kg lihaa -yhtyeen vuonna 1982 ilmestyneelle levylle *Etkös ole ihmisparka* ja vuonna 1985 julkaistulle *Ruusumajassa* -levylle sekä vuonna 1988 julkaistulle *Akvaario*-levylle, vaikka ei enää soittanutkaan albumilla. Lihaviston sävellyksiä on myös myöhemmillä 500 kg Lihaa -albumeilla. 

Lihavisto perusti 1980-luvun alussa "joikaavana rockabilly-duona ja meluavina ruohonjuuritason beatnikkeinä" aloittaneen The Leo Bugariloves -yhtyeen yhdessä RukiVehrin kanssa. The Leo Bugariloves on julkaissut EP:t *Tsaeh* (1991), *Bitter* (1995) sekä *Loves* (1997) ja vuonna 2004 ilmestyi yhtyeen ensimmäinen pitkäsoitto *Help!*.

Lisäksi Lihavisto on ohjannut lyhytelokuvia, tehnyt joukon suuren yleisönsuosion muun muassa Oulun musiikkivideofestivaaleilla saavuttaneita The Leo Bugariloves -musiikkivideoita yhdessä Tuija Karénin ja Samuli Alapurasen kanssa ja julkaissut punk-runokokoelman *Runojen kevät* vuonna 2007 yhdessä Läjä Äijälän ja Astro Lihjamon kanssa. *Runojen kevät* -kokoelmassa Lihavisto esiteltiin "trendipakoisen taiderockin harmaana eminenssinä". Lisäksi hän on sanoittanut kappaleita Hiljainen Kevät -yhtyeelle.

Lihavisto on ilmoittanut blogissaan suunnittelevansa myös sooloa, joukkoa lied-esityksiä. Vuonna 2011 Pupu Lihaviston perustama Maalaisrocktähti -duo julkaisi split-singlellä kappaleen Akileija-tango, samaan aikaan ilmestyi single Longplay Music -levymerkillä Lihaviston The Leo Bugariloves -yhtyeeltä, ja syksyllä Feelings -albumi Karkia Mistikan arthouselevymerkillä.

Kirjat
------

* *Runojen kevät* (yhdessä Läjä Äijälän ja Astro Lihjamon kanssa), Molly Mood Kustannus, 2007.

Videot ja elokuvat
------------------

* *Maisemakuvia Livojoen suiston varrelta käsin* (1994)
* *Absintinjuoja* (1994)
* *Man and his wardrobe* (1994)

Lähteet
-------

1. 1 2 3 4 5  Mällinen, Jarno: Barksilainen perinne elää *Kaleva*.  18.4.2008.  Arkistoitu 31.5.2008.
2. 1 2  Lihavisto, Pupu: Pupu Lihavisto, perunamuusikko *pupulihavistotimes.blogspot.com*.  15.6.2009. Pupu Lihavisto Times.
3. ↑  70-luvun bändit *ouka.fi*. Musiikin ja säveltäjien Oulu.
4. ↑  Lihavisto, Pupu: The Roots of Pupu Lihavisto and The Leo Bugariloves, part IV *pupulihavistotimes.blogspot.com*.  14.9.2008. Pupu Lihavisto Times.
5. ↑  Kaksi koiraa *fono.fi*. Fono.fi.
6. 1 2 3 4  80-luvun bändit *ouka.fi*. Musiikin ja säveltäjien Oulu.
7. ↑  Nissilä, Pekka: Kuukauden tekijä - Maritta Kuula ja sävyjen väripaletti Säveltäjät ja Sanoittajat ELVIS ry.  Arkistoitu 24.9.2008. Viitattu 23.1.2009.
8. ↑  Maailman mielettömyys  2004. Avanto Helsinki Media Art Festival.
9. ↑  Waarala, Hannu: Runojen Kevät *Keskisuomalainen*.  18.8.2007.  [vanhentunut linkki]
10. ↑  Lihavisto, Pupu, Äijälä, Läjä ja Lihjamo, Astro: *Runojen kevät*. Molly Mood Kustannus, 2007.
11. ↑  Kosketuksen puute *fono.fi*. Fono.fi.

Aiheesta muualla
----------------

* Pupu Lihaviston sävellystuotanto Suomen äänitearkistossa (1901–1999)
* Pupu Lihaviston sanoitustuotanto Suomen äänitearkistossa (1901–1999)
* Pupu Lihavisto Times - Pupu Lihaviston blogi
* Pupu Lihavisto MySpace -sivustolla
* (Arkistoitu – Internet Archive) - Pupu Lihaviston, RukiVehrin ja Läjä Äijälän taidetta
* - The Leo Bugariloves (Pupu Lihavisto) Avanto Festivaalien 2004 sivuilla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |